«Manchester Yunayted» jamoasi bosh murabbiyi Lui van Gaal jurnalistning o‘z kelajagi bo‘yicha so‘ragan savoliga javob qaytarishni istamadi. «Yo‘q, yo‘q, barchasi tugadi», – degan van Gaal mehmonxonadan chiqishi vaqtida o‘zini to‘xtatgan Sky Sports muxbiriga. Eslatib o‘tamiz, van Gaal «MYu»ni 2014 yildan buyon boshqarib kelmoqda. Kecha klub uning boshqaruvida 12 yildan buyon ilk marta Angliya Kubogida g‘olib bo‘lgandi. Bundan oldinroq, «Manchester Yunayted» dushanba kuni van Gaalni ishdan bo‘shatishi, seshanba kuni esa jamoaga «Chelsi»dan ketganidan buyon ishsiz yurgan Joze Mourino yangi bosh murabbiy sifatida tayinlanishi haqida xabar berilgandi.